U-I-39/03
Natisni
Opravilna št.:
U-I-39/03
Datum odločitve:
8. 9. 2005
ECLI:
ECLI:SI:USRS:2005:U.I.39.03
Akt:
Pravila obveznega zdravstvenega zavarovanja (Uradni list RS, št. 79/94, 73/95, 39/96, 70/96, 47/97, 3/98, 90/98, 6/99, 61/2000, 64/2000, 91/2000 in 59/02), 239., 240., 246. in 266. čl.
Izrek:
Pobuda za začetek postopka za oceno ustavnosti in zakonitosti 239. člena, 240. člena, 246. in 266. člena Pravil obveznega zdravstvenega zavarovanja (Uradni list RS, št. 79/94, 73/95, 39/96, 70/96, 47/97, 3/98, 90/98, 6/99, 61/2000, 64/2000, 91/2000 in 59/02) se zavrže.
Evidenčni stavek:
Pravni interes mora biti po ustaljeni ustavnosodni presoji neposreden in konkreten. Pobudnik bi zato pravni interes za oceno ustavnosti izpodbijanih določb Pravil obveznega zdravstvenega zavarovanja izkazal samo z odprtim postopkom pred zdravniško komisijo. Tudi s sklicevanjem na postopke, v katerih uveljavlja odškodninske zahtevke zoper Zavod za zdravstveno varstvo Slovenije, ne more utemeljiti pravnega interesa. Zato je Ustavno sodišče pobudo zavrglo.
Geslo:
1.4.9.2 - Ustavno sodstvo - Postopek - Stranke - Interes.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
Pravna podlaga:
Člen 25, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
podzakonski akt
Vlagatelj:
Zdenko Lipovec, Koper
Datum vloge:
17. 2. 2003
Vrsta odločitve:
sklep
Vrsta rešitve:
zavrženje
Dokument:
US24901
Dokument v PDF obliki:
U-I-39-03.pdf
117 KB
Prenesite datoteko
U-I-39/03-9
8. 9. 2005
SKLEP
Ustavno sodišče je v postopku za preizkus pobude Zdenka Lipovca iz Kopra na seji dne 8. septembra 2005
s k l e n i l o :
Pobuda za začetek postopka za oceno ustavnosti in zakonitosti 239. člena, 240. člena, 246. in 266. člena Pravil obveznega zdravstvenega zavarovanja (Uradni list RS, št. 79/94, 73/95, 39/96, 70/96, 47/97, 3/98, 90/98, 6/99, 61/2000, 64/2000, 91/2000 in 59/02) se zavrže.
Obrazložitev
1. Pobudnik ponovno izpodbija v izreku navedene določbe Pravil obveznega zdravstvenega zavarovanja (v nadaljevanju POZZ). Ustavnemu sodišču smiselno predlaga, naj ugotovi njihovo nezakonitost in neustavnost za obdobje do uveljavitve Sprememb in dopolnitev Pravil obveznega zdravstvenega zavarovanja (Uradni list RS, št. 18/03), tj. do 8. 3. 2003. Meni, da bi se s takšno ugotovitvijo ter posledično njihovo razveljavitvijo ali odpravo izboljšal njegov pravni položaj v postopkih pred sodišči, v katerih od Zavoda za zdravstveno varstvo Slovenije (v nadaljevanju ZZZS) zahteva povrnitev škode, ki naj bi mu nastala na podlagi mnenj zdravniških komisij I. in II. stopnje ter različnih aktov in dejanj ZZZS. V primeru odprave izpodbijanih določb POZZ pa bi lahko na podlagi 46. člena Zakona o Ustavnem sodišču, Uradni list RS, št. 15/94 – v nadaljevanju ZUstS) zahteval tudi odpravo škodljivih posledic, ki so mu nastale z njihovim izvajanjem.
2. Ustavno sodišče je že s sklepom št. U-I-279/00 z dne 16. 1. 2003 (OdlUS XII, 1) pobudnikovo vlogo, v kateri je med drugim izpodbijal iste določbe POZZ, zaradi pomanjkanja pravnega interesa zavrglo. Pobudniku je pojasnilo, da bi mu bilo mogoče pravni interes priznati
samo, če bi izkazal, da ima odprt postopek pred zdravniško komisijo. Glede na to pobudnik pravnega interesa za oceno ustavnosti izpodbijanih določb tudi ne more utemeljiti s sklicevanjem na postopke, v katerih je uveljavljal odškodninske zahtevke proti ZZZS.
3. Ker pobudnik ni izkazal pravnega interesa za izpodbijanje POZZ, je Ustavno sodišče njegovo pobudo zavrglo.
4. Ustavno sodišče je sprejelo ta sklep na podlagi 25. člena ZUstS v sestavi: predsednik dr. Janez Čebulj ter sodnice in sodniki dr. Zvonko Fišer, Lojze Janko, mag. Marija Krisper Kramberger, Milojka Modrijan, dr. Ciril Ribičič, dr. Mirjam Škrk, Jože Tratnik in dr. Dragica Wedam Lukić. Sklep je sprejelo soglasno.
Predsednik
dr. Janez Čebulj